Benjamin Källman

Paul Benjamin Sven-Eber Källman (s. 17. kesäkuuta 1998 Tammisaari) on suomalainen jalkapalloilija, joka edustaa Saksan 2. Bundesliigassa pelaavaa Hannoveria. Hän on pelipaikaltaan hyökkääjä.

 Seurajoukkueet 
Källmanin kasvattajaseura on Ekenäs IF. Hän pelasi kuitenkin vuodet 2012–2013 FC Hongan junioreissa. Ekenäs IF:n edustusjoukkueessa Kakkosessa Källman debytoi kaudella 2014 pelaten 13 ottelua, joissa syntyi yksi maali.http://www.fifa.com/fifa-tournaments/players-coaches/people=386337/  Kaudella 2015 hän pelasi Ykkösessä 25 ottelua onnistuen viidesti maalinteossa. Kaudeksi 2016 Källman siirtyi Veikkausliigan FC Inter Turkuun. Hän teki Veikkausliiga-debyyttinsä huhtikuussa 2016 FC Lahtea vastaan. Ensimmäisellä Veikkausliiga-kaudellaan hän teki kaksi maalia, toisella yhdeksän ja kolmannella kahdeksan. Elokuussa 2018 hän teki hattutempun kotiottelussa IFK Mariehamnia vastaan Interin voittaessa 3–0. Vuosina 2018–2020 Källman on pelannut lainasopimuksilla Skotlannissa, Tanskassa ja Norjassa. Elokuussa 2020 hän palasi FC Interiin ja teki kauden ensimmäisessä Veikkausliiga-ottelussaan maalin. Kaudella 2021 hän oli Veikkausliigan paras maalintekijä 14 maalillaan yhdessä SJK:n Ariel "Tuco" Ngueukamin kanssa.

Kesällä 2022 Källman siirtyi vapaalla siirrolla Puolan Ekstraklasassa pelaaavaan Cracoviaan. Hänen sopimuksensa seuran kanssa oli kolmevuotinen. Ensimmäisen maalinsa hän teki Legia Varsovaa vastaan 29. heinäkuuta 2022. Hän pelasi avauskaudellaan 34 sarjaottelua, joista avauskokoonpanossa 24 ottelua. Hän teki kuusi maalia, joista kaksi huhtikuussa 2023 Lechia Gdańskia vastaan. Lisäksi hän syötti yhden maalin. Kaudella 2023–2024 hän oli avauskokoonpanossa 30 liigaottelussa ja tuli kolmesti vaihdosta kentälle. Hän teki yhdeksän maalia ja antoi seitsemän maalisyöttöä. Maaleista kaksi hän teki joulukuussa Legia Varsovaa vastaan. Kaudella 2024–2025 hän oli avauskokoonpanossa kaikissa Cracovian 34 sarjaottelussa. Hän teki 18 maalia ja antoi kahdeksan maalisyöttöä. Hän teki kaksi maalia elokuussa Jagiellonia Białystokia, lokakuussa Motor Lublinia, marraskuussa Lechia Gdańskia ja maaliskuussa Pogoń Szczeciniä vastaan.

Toukokuussa 2025 saksalaisseura Hannover 96 ilmoitti tehneensä Källmanin kanssa kolmivuotisen sopimuksen.

 Maajoukkue 
Källman pelasi Suomen poikamaajoukkueissa vuodesta 2013. Tammikuussa 2016 hän debytoi Suomen alle 18-vuotiaiden maajoukkueessa ja kesäkuussa 2019 alle 21-vuotiaiden maajoukkueessa. Suomen A-maajoukkueessa hän pelasi ensimmäiset ottelunsa tammikuussa 2018 ystävyysottelussa Jordaniaa ja kesäkuussa 2019 EM-karsintaottelussa Liechtensteinia vastaan. Jälkimmäisen ottelun hän pelasi kokonaan ja teki siinä maalin. Kansojen liigassa 2022–2023 Källman osui kahdesti, Bosniaa ja Hertsegovinaa sekä Montenegroa vastaan. Marraskuussa 2022 hän teki maalin maaottelussa Norjaa vastaan. Vuonna 2023 hän teki maalin EM-karsintaotteluissa Pohjois-Irlantia ja San Marinoa vastaan. Kesäkuussa 2024 hän onnistui maalinteossa Skotlanti-maaottelussa. Kaikkiaan hän on syyskuun 2025 alkuun mennessä pelannut 31 A-maaottelua, joista 16:ssä hän on ollut avauskokoonpanossa. Hän on tehnyt kahdeksan maalia ja antanut kaksi maalisyöttöä. 

Källman valittiin vuoden 2020 U21-pelaajaksi.

 Muuta 
Källmanin isä Mikael Källman on Suomen historian menestynein käsipalloilija.http://futis.ts.fi/uutiset/kasipallolegendan-kuopus-interiin 

 Tilastot 

 Kausi kaudelta 

Tilanne 3. syyskuuta 2025.

KausiSeuraSarjaOM2014EIFKakkonen302015EIFYkkönen2552016FC InterVeikkausliiga222EIFYkkönen732017FC InterVeikkausliiga3192018FC InterVeikkausliiga2082018–2019DundeePremiership181VendsysselSuperliga722019VikingEliteserien1132020HaugesundEliteserien100FC InterVeikkausliiga1042021FC InterVeikkausliiga27142022FC InterVeikkausliiga1272022–2023CracoviaEkstraklasa3462023–2024CracoviaEkstraklasa3392024–2025CracoviaEkstraklasa34182025–2026Hannover 962. Bundesliiga43Yhteensä30894

 A-maajoukkuemaalit 

Tilanne 3. syyskuuta 2025. Tilastossa Suomen maalit ensin.

PäiväStadionVastustajaTulosSuomen maalitKilpailu111.6.2019Rheinpark Stadion, Vaduz2–037' 1–0 Pukki, 57' 2–0 KällmanEM2020-karsinnat214.6.2022Bilino Polje, Zenica2–310' 1–1 Pukki, 18' 2–1 KällmanKansojen liiga 2022–2023326.9.2022Pod Goricom, Podgorica2–047' 1–0 Antman, 53' 2–0 KällmanKansojen liiga 2022–2023420.11.2022Ullevaal Stadion, Oslo1–132' 1–0 KällmanMaaottelu526.3.2023Windsor Park, Belfast1–028' 1–0 KällmanEM2024-karsinnat619.6.2023Olympiastadion, Helsinki6–016' 1–0 Kamara, 39' 2–0 Källman, 65' 3–0 Håkans, 72' 4–0 Håkans, 74' 5–0 Håkans, 76' 6–0 PukkiEM2024-karsinnat77.6.2024Hampden Park, Glasgow2–272' 1–2 Källman, 85' 2–2 AntmanMaaottelu810.6.2025Olympiastadion, Helsinki2–131' 1–0 Pohjanpalo, 64' 2–0 KällmanMM2026-karsinnat

Lähteet

 Aiheesta muualla 

Luokka:Suomalaiset jalkapalloilijat
Luokka:Jalkapallon Suomen Cupin mestarit
Luokka:Vuonna 1998 syntyneet
Luokka:Elävät henkilöt